Downloaded from YTS.MX
Official YIFY movies site: YTS.MX
Denne film er inspireret af Lucio Urtubias liv.
Nogle navne er ændret
og nogle hændelser og karakterer er ændret eller skabt til dramatiske formål.
"Det er en større forbrydelse at stifte en bank end at røve en." - Lucio Urtubia
PARIS LUFTHAVN
Held og lykke.
Goddag, jeg hedder Lucio Urtubia.
Pis!
-Hvad er der galt? -De har fået et tip.
Hvad?
-Politiet er udenfor. Har du pengene? -Ja. Pis!
Har De set denne mand?
Det er inspektør Costello.
Hvor er du?
-Der! -Han har set os.
-Fandens! -Denne gang undslipper han ikke.
Stands!
Hvad gør vi nu?
Stands!
De tager vist fejl.
EN HANDLINGENS MAND
20 ÅR TIDLIGERE
Tyv!
Røvhul!
Lucio!
Far.
Jeg kan ikke mere.
Du aner ikke, hvor ondt det gør.
Lucio.
Du forstår, hvad jeg beder dig om, ikke?
Du er den eneste i dette hus,
der har nosserne til at gøre det nødvendige.
Gode gud.
BANK
Hej, Urtubia. Hvordan går det med din far?
Han er døende.
Milde skaber.
Sådan er livet. Døden venter os alle.
-Jeg beder for ham. -Vi har ikke brug for bønner.
Vi skal bruge penge til morfin, så han ikke lider.
Jeg vil gerne hjælpe, men som jeg sagde til din mor,
kan vi ikke yde lån uden sikkerhed.
De har så mange penge. Bare giv mig 5.000 pesetas.
Det er en bank, ikke velgørenhed.
Jeg høster vin til sommer. Jeg betaler tilbage.
Min far lider frygteligt. Vær sød at hjælpe ham.
Beklager, Urtubia, men et barns ord er ikke nok.
Slet ikke fra en søn af en republikaner.
Gå hjem, knægt.
Tag mig med, Satur.
Lucio, du kan ikke tage væk før din militærtjeneste.
Jeg vil bare væk.
-Jeg vil med til Paris. -Det er ikke ferie.
-Jeg skal være tjenestepige. -Jeg kan også arbejde.
Her vil vi altid være fattige og aldrig blive frie.
Tag i militæret, og når du har udstået værnepligten, besøger du mig. Aftale?
TI ÅR SENERE
-Saturnina! -Lucio?
Se dig lige!
Vi smuglede ting ud fra lageret i spande.
Tæpper, støvler, værktøj. Soldater har en masse ting.
Så dækkede vi det med madrester og smuglede det ud med skraldet.
-Dig og dine planer. -Jeg får nogle idéer.
Som får dig i problemer.
Du ender med ikke at have noget til Logroños hær.
Op i røven med dem! Nogen gav dem en tip.
Militærpolitiet fik fat i mine venner, men jeg slap væk.
-Du må tage tilbage. -Nej!
Jeg er desertør. De burer mig inde eller skyder mig.
For at rette op på det.
Jeg skal ikke tilbage.
Jeg er træt af soldater, ordrer og deres evindelige sange.
Skat, det er mig.
Hej.
Patrick, det er min bror, Lucio.
-Lucio, det er min partner, Patrick. -Rart at møde dig.
-Han arbejder på møntfabrikken. -Kan du skaffe mig et job?
Det er kun for faguddannede specialister.
Men jeg har en ven, der er sjakformand.
Kan vi stole på ham?
-Hvad spørger han om? -Om du er pålidelig.
Naturligvis, svoger!
-Han er min bror. -Okay, jeg taler med min ven.
Hej, makker. Tag det roligt.
Dagen er lang, og vi andre ser dovne ud.
-Hvis jeg sænker farten, bliver jeg træt. -Så tag nogle færre mursten.
Er du døv? Hørte du mig ikke?
Nej, jeg er ikke døv. Er du?
Hør her, knægt. Vi har regler.
Det er os gamle, der laver dem.
Og Germinal er den ældste.
Gør, hvad I vil. Det gør jeg også.
Republikanere, socialister, progressive,
stalinister, trotskister, anarko-syndikalister…
Hvordan skulle vi kunne vinde krigen? Vi var ikke engang selv enige.
Jeg kan stadig huske striden med kommunistpartiet om krigsbyttet.
-Den ammunition, vi stjal i Mieres! -Jep.
Jeg var medlem af De Katalanske Progressive,
så Det Syndikalistiske Parti og Det Republikanske Venstre.
Hvad med dig, Navarro?
-Hvad er du? -Mig?
Det ved jeg ikke.
Du må da være noget.
Kommunist, vil jeg tro.
Kommunist, siger han. Men du kan ikke lide at få ordrer.
Du er anarkist.
Anarkist?
Hvad er det?
KONSTITUERENDE MØDE I CLICHYS ANARKISTFORENING
-Tilbage til arbejdet! -Jeg kommer.
Værsgo, kammerat.
Se, Lucio. Det her er Bakunin.
Sammen med Proudhon og Kropotkin skabte han anarkismens grundlæggende idéer.
Ingen religion, ingen stat. Frihed, arbejde og kollektivisme.
Frankrig har også store navne.
Som Louise Michel, en vigtig revolutionær i Pariserkommunen.
Hun sagde: "Magten er ond og tyrannisk. Derfor er jeg anarkist."
På næste lørdag! Konstituerende møde i Clichys Anarkistforening!
Sébastien Faure sagde, at målet var et samfund
af frie og lige mennesker, uden regering eller penge.
Penge er et af menneskehedens største onder.
Det ødelægger alt.
-På næste lørdag! -Goddag. Hvad er det?
-Goddag. -Er det dit?
Buenaventura Durruti. Han røvede banker.
Fordi de udnytter arbejdere og skaber ulighed i verden.
Man måtte handle for at stoppe uretfærdigheden og starte revolutionen.
Den slags findes ikke længere.
Bortset fra min ven Quico Sabaté.
Han røvede 50.000 pesetas fra en bank i Barcelona.
-Det er ikke noget. -Jaså?
Når man afviser autoriteter og bekæmper dem, er man anarkist.
-Giv mig det. -Det er ikke noget!
Du havde ret. Jeg er anarkist.
Endnu mere end alle dem tilsammen.
Hvorfor slår I dem?
-Er du okay? -Ja, jeg er benhård.
Pas på!
Rolig nu. Jeg har kørt bil, siden jeg var barn.
Hvad sagde politiet?
Lucio, hvis du vil være i Paris, må du lære fransk.
SPROGSKOLE
Hvordan går det, Lucio? Hvordan gik franskundervisningen?
Hvad?
Ikke noget.
Du skal gøre mig en tjeneste.
Selvfølgelig. Hvad skal jeg gøre?
Lav noget mad. Han er hundesulten.
Det er øverst oppe.
Her.
Tag kufferten.
Du går først.
-Bor du alene? -Selvfølgelig.
Stol aldrig på en fremmed.
Jeg skal have skjult de her våben.
For satan da!
Og du er…?
Jeg hedder Quico. Quico Sabaté.
-Quico? -Og du er?
Lucio Urtubia.
Har du noget at spise? Brød, pølse, ost? Hvad som helst.
Selvfølgelig.
Jeg har pølse fra min landsby.
Det lyder godt.
-Det dufter skønt! -Der var ikke meget at gøre godt med.
Du synes vel ikke, madlavning er kvindearbejde?
Mig? Det ved jeg ikke.
Hvis du hele tiden er på farten, bør du lære det.
Stjal du virkelig 50.000 fra en bank?
Tro ikke på alt, du læser i aviserne.
Der var kun 30.000. Bankerne siger altid det dobbelte.
-Så får de mere fra forsikringen. -Det har jeg også prøvet.
-Jaså? -Jeg tog to pesetas i kirkebøssen.
-Men præsten sagde, det var fem. -Skiderikker.
Præster og bankfolk er ens.
De tager røven på en, selv når man røver dem.
Røvhuller!
Så du er også en handlingens mand. Ikke sandt, knægt?
Vi får se.
Hør her. Du behøver ikke at gøre det.
Jeg vil gerne. Jeg er bare lidt nervøs.
Det er helt normalt. Alle er nervøse første gang.
Men frygten må ikke lamme dig.
-Det er ikke min første gang. -Er det ikke?
Engang prøvede jeg at røve banken i min landsby.
Hvorfor?
Min far havde brug for penge.
Hvad skete der?
Det gik ikke godt.
Jaså.
Hør her, knægt.
Vi går ind i banken, men vi røver den ikke.
Vi eksproprierer den.
Vi gør det til ære for din far. Hvad siger du?
Afsted.
Tag den.
-Hvordan siger man "alle ned"? -Tout le monde au sol.
Eller sådan noget.
Tout le monde au sol!
For fanden da.
Ned, alle sammen!
Kom så! Ned på gulvet!
Hænderne op!
Kom så!
Husk, at det er dem, der er tyvene.
Gå om bag skranken.
Kom så!
Fart på, for fanden!
Pengene!
Kom nu!
Kom så, knægt!
Pengene!
Hurtigt!
Afsted, knægt!
Er du sikker?
Kom så, afsted!
Sæt farten ned. Ro på.
Sådan.
Hvad gør vi? Tager vi metroen?
Vi har masser af penge. Ind i taxaen.
Knægt, vi fejrer det med noget stegt blæksprutte og løg.
Benene rystede, hjertet hamrede.
-Jeg dur ikke til bankrøverier. -Du klarede det da flot. Hør her.
Næste gang skal du bare bruge døren.
Hvad gør vi med pengene?
Jeg deler dem altid op i tre portioner.
Den ene går til lokale anarkistiske bevægelser.
Den anden til venner i fængsel og deres familier.
Og den sidste…
…gå til dem, der udførte det.
-Til os? -Selvfølgelig.
Vi skal købe mad, betale husleje og købe en bil.
Vi kan ikke blive ved med at flygte i taxaer.
Kan du køre bil?
-Nej. -Så skal vi bruge en chauffør.
Goddag.
Der er parkering forbudt.
Beklager, det vidste jeg ikke.
Der går kun et øjeblik.
Løb!
-Start den! -Kom så!
Ind med jer!
Afsted!
Pas på!
-Er du okay? -Ja, videre!
Pis!
-De er tæt på! -Den lortebil er for langsom.
-Hvad laver du? -Hvad tror du?
-Måske rammer du nogen! -Bare rolig.
Inspektør Costello, der har været et bankrøveri i sjette distrikt.
Vidner siger, de havde en udenlandsk accent.
Giv dem til ham.
Del dem ud i kvarteret.
De er i trygge hænder.
Afsted, Asturiano.
Der var to røvere med spansk accent. De kaldte det en ekspropriering.
Spanske anarkister.
Kan De identificere dem?
Nej. De havde strømper over hovedet.
Men jeg kan genkende stemmerne.
Bare rolig. Jeg ved vist, hvordan man finder dem.
Som svar til kammerat Michel, så er vi, de spanske arbejdere i eksil,
ansvarlige for at sprede budskabet blandt jer, vores franske kammerater.
Revolution er ikke en utopi.
Revolution er en drøm, der stadig kan opnås.
Vel talt.
Vi franskmænd ønsker arbejde og sikkerhed, ikke revolution og klassekamp.
Klassekampen er nødvendig.
De rige bliver rigere, og de fattige bliver fattigere.
Hvad siger hun?
Folkets tankegang kan ændre sig.
Verden har brug for en ny social og politisk orden.
Nej. Vi har brug for at fastlægge nye teoretiske principper.
Vi må stoppe snakken og begynde at handle.
Vi må kæmpe for retfærdighed og lighed.
-Det er det, vi må gøre. -Godt sagt, Lucio!
Hvad skal det betyde?
Politiet! Politiet kommer!
Politiet!
Hurtigt, vi må væk!
Følg med mig, Lucio!
"Det er en ekspropriation. Alle ned på gulvet."
Næste.
"Det er en ekspropriation. Alle ned på gulvet."
Næste.
"Det er en ekspropriation. Alle ned på gulvet."
Højere.
"Det er en ekspropriation! Alle ned på gulvet!"
Det er ham.
Det vil jeg i hvert fald tro.
Tag den af.
-Hvad hedder du? -Lucio Urtubia.
Hør her, Urtubia. Du har en ren straffeattest.
Du bør tilstå og give pengene tilbage.
Dommeren vil give en mild dom. Du får højst to år.
Se mine hænder.
De er dækket af gips og maling.
Jeg er bygningsarbejder. Jeg ved intet om bankrøverier.
Inspektør!
Der er noget her.
Hvad er der derinde?
Pengene? Våbnene?
Bare nogle blade med nøgne piger.
Efter Eiffeltårnet er Bardot Frankrigs største monument.
Okay. Ved du hvad?
Jeg tror, du er skyldig. Før eller siden får jeg altid de skyldige.
Har du hørt fra Quico?
Vi gemte våbnene, og så gik han.
Navarro, kom her.
Se, hvad du har gjort.
Germinal, når bankerne stjæler fra os, må vi stjæle fra dem.
-Du lyder som Quico. -Hvad er der galt med det?
Quico er på flugt. Han har intet hjem, ingen familie.
Han har ingen fremtid. Vil du ende sådan?
Han har ret, knægt.
Hvis vi fortsætter bankrøverierne, får vi en fængselscelle eller en kugle.
Er du sulten?
De gutter har tændt gnisten. De viser os vejen.
Vi er ikke i Cuba. Vi kan ikke lave væbnet revolution.
Vi har ikke engang nogen våben.
Når vi kan ekspropriere banker, kan vi også røve ammunitionsfabrikker.
Hvem skal vi give det til? Vi er så få.
Germinal siger, at revolutionen kun er mulig, hvis vi får flere bag os.
-Så vi mangler en trykpresse, ikke våben. -Mener Germinal, I skal være trykkere?
Det er ikke bankrøverier, men det er stadig handling.
Jeg…
-Jeg tager tilbage. -Hvis du tager til Spanien, dræber de dig.
Jeg vil hellere dø i kamp med fascister end hænge plakater op her.
Du burde følge mig, for du er som skabt til det.
Jeg vidste det lige fra starten.
Nej, Quico. Det er ikke min vej.
Okay, knægt.
Så er det vel tid til afsked.
Tag den her.
-Nej, ikke din springkniv. -Tag den.
Tag den.
-Her. -Det var satans.
-Du har været som en far for mig. -Så gammel er jeg ikke.
Jeg kunne være din storebror.
Eller en fætter fra landsbyen med pølserne.
-Giv mig den. -Værsgo.
Vi skal bruge et lån på 10.000 franc til at købe en trykpresse.
Jeg beklager, men…
Det går ikke uden fast indkomst eller ejendom.
Så det er umuligt.
Monsieur.
Vi er ærlige arbejdere, og vores ord er helligt.
Vi lover at betale de 10.000 franc tilbage om fem år.
Beklager, men vi sætter ikke vores lid til folks ord.
Kun til deres økonomi. Er I med?
-Opfør dig pænt. -Skide banker.
Så nu går du ubevæbnet ind i banker.
Det er jul. Har De intet bedre at lave?
-Til jul besøger man sine venner. -Hvad vil De?
I har fulgt mig i ugevis. I ved, jeg bare er arbejder.
En informant har fortalt os, at I vil til at trykke propaganda.
-Og hvad sagde din informant ellers? -At røverierne er stoppet.
Eller måske er du ikke så modig uden din ven Sabaté.
Har du hørt det navn? Quico Sabaté.
Du har vel ikke læst dagens aviser endnu.
Det er ærligt talt en skam.
Jeg ville nyde at anholde dig. Bure dig inde i La Santé-fængslet.
Men sådan er livet.
Nå ja.
Glædelig jul, Urtubia.
QUICO SABATÉ SKUDDRÆBT AF POLITIET
For Quico.
Alle ned på gulvet!
Er det dine penge eller bankens?
-Jeg har hævet dem. Det er mine. -Behold dem.
Dig!
Skyd ikke.
Tag, hvad De vil.
-Afgang. -Afgang.
9.900.
Værsgo, her er 10.000 franc.
Tak.
Hvad hedder De?
Jeanette. Men alle kalder mig Petite Jeanne.
Har De arbejdet her længe?
Siden jeg var 14, så jeg kender ikke til andet.
Jeg hører, du taler spansk.
Ja. Min mor var fra Cuenca.
Vi skal bruge en, der kender maskinerne, og som vi kan stole på.
Jeg ved det hele. Og du kan stole på mig.
Er du sikker? Hvem stemte du på sidst?
Ingen! Jeg tror ikke på politikere.
I har dummet jer!
Vi manglede et trykkeri, og nu har vi et.
Fint. Vi lader trykkernes fagforening køre det.
Fagforeningen? Det er mit trykkeri.
Hvem tror du, du er?
En anarkist. Jeg adlyder ikke ordrer. Det lærte du mig.
Så nu slår du løs på dine egne?
-Vi går, Asturiano. -Jeg kommer senere.
For helvede!
Det her får konsekvenser!
Kom, Josep.
-Tror du virkelig, Germinal er informant? -Ja. Jeg er stensikker.
-Godmorgen. -Godmorgen.
-Har De vores pjecer? -Ja, de ligger der.
-Tak. -Velbekomme.
I bør også være med.
Jo flere, jo bedre. Det er vigtigt.
-Farvel. -Farvel.
UNIVERSITETSSTREJKE NANTERRE UNIVERSITET
SKØNHEDEN ER PÅ GADEN
VI GÅR HELE VEJEN
Forlad venligst universitetet, ellers fjerner vi jer!
LÆNGE LEVE KRITISK TÆNKNING
Den borgerlige revolution var juridisk, arbejderklassens var økonomisk,
og vores skal være en social og kulturel revolution.
For vi vil have et samfund, hvor mænd og kvinder er lige.
Hvor mænd og kvinder er fri.
Vis os dine patter!
Forsvind! Hold kæft!
Det politiske system ledes af en kaste, som ikke repræsenterer os,
så vi unge, med vores overbevisning og evne til at mobilisere,
kan forandre systemet. Vi kan forandre verden.
Kom nu, vis os dine patter!
Jeg smadrer dig, hvis du afbryder igen.
Forsvind, begge to!
-Var det okay? -Det var rigtig godt.
-Her er mange mennesker. -Det er skønt.
-Tak, fordi du lukkede kæften på ham. -Det var min borgerpligt.
-Er du fra Spanien? -Ja. Er det så tydeligt?
Du er for gammel til universitetet.
Du gav mig den her. Jeg tog det som en invitation.
-Gjorde jeg? -På trykkeriet. Kan du huske det?
Ikke rigtigt. Vi delte mange ud, men dejligt, du kom.
Jeg troede bare, det var vigtigt.
Det er det også. Meget.
-Må jeg spørge om noget? -Ja da.
-Kan du lide at få ordrer? -Ikke rigtig.
At de fattige bliver fattigere, og de rige bliver rigere?
Nej.
Forlad straks området, ellers fjerner vi jer!
-Præster og politikere, der tryner os? -Selvfølgelig ikke.
Så er du en af os. Vil du være med i vores anarkistgruppe?
Hvad?
Vi har brug for folk som dig. Idealistiske, kloge kvinder.
Med nosser.
Løb!
Pas på! Lad os komme væk!
De røvhuller.
Altid det samme sted.
Jeg kan se, at du ikke kan lide autoriteter.
Hvem er du egentlig? Jeg kender ikke engang dit navn.
Jeg hedder Lucio Urtubia. Jeg er bygningsarbejder.
Og anarkist.
Og…
Og?
-Vil du virkelig vide det? -Jeg kan tage det.
Og bankrøver.
-Ligesom Arsène Lupin. -Jeg mener det.
Jeg er fuldblodsaktivist.
Alt, vi tager fra bankerne, giver vi til sagen.
-Er du seriøs? -Fuldstændig.
Og hvad hedder du?
Jeg hedder Anne. Jeg læser biologi, og… Jeg vil forandre verden.
Det er en dejlig lejlighed, men… Hvordan har du råd til den?
Mine forældre hjælper. Min far er forretningsmand.
Så du er et borgerdyr.
Som vil have sin far til at kollektivisere firmaet
og give det til arbejderne.
Hvad synes han?
At politiet ikke slår os hårdt nok.
Danser du ikke?
Mig?
Jeg sidder fint.
Kom nu.
-Kom nu. -Jeg kan ikke danse.
Jo, du kan. Bevæg dine fødder sådan her.
Bankrøver og stor anarkist, men helt uvidende om kvinder?
Spanieren er blevet forelsket.
Nu gælder det kærlighed, ikke krig.
Inspektør.
-Kommissær. -Costello. Jeg håber, du har nyt.
Han er forelsket.
Fantastisk. Byen bruger enorme summer på at bekæmpe kriminalitet,
og min chefinspektør har drevet den af i ugevis
og brændt penge af som voyeur.
Tro mig, de vil snart gøre noget…
Gøre hvad? Kysse på Champs-Élysées?
Chef… Jeg er sikker på, at han snart skrider til handling.
Jeg har sagt det mange gange. Uden beviser, ingen sag.
Så let røven, og tag jer af de hundredvis af sager på mit kontor.
Spændingerne mellem USA og Cuba stiger.
Byggeriet af missilaffyringsramper har tvunget Kennedy til en blokade.
Denne regering har opretholdt den tætteste overvågning…
USA's præsident har meddelt, at de øjeblikkeligt vil…
Amerikanerne vil stoppe Castro og hans revolution.
-Vi bør gøre noget. -Det er lidt langt væk.
-Vi kan fordømme det i pjecer. -Det er ikke nok at trykke pjecer.
Hvad kan vi gøre?
Man kan lave andet end pjecer på et trykkeri.
Man kan også trykke dokumenter
og falske pas.
GODT JOB
Hvordan går det?
Jeg leder efter et job.
Ufatteligt, at de fyrede 20 på én gang.
Det ved jeg. Tal ikke om det.
Jeg kan tilbyde dig arbejde.
Med hvad?
Noget, kun en ekspert i fremstilling af penge kan gøre.
Sig ikke, I vil lave falske franc.
Franc?
Selvfølgelig ikke.
Vi vil forfalske dollars.
Det er for sjov, ikke?
Det er jo tosset!
Vi har en plan.
Nej. Det er galskab. Og din søster ville slå mig ihjel.
Hør her, Patrick.
Min søster behøver ikke vide det. Og du får løn med hjem hver uge.
Men hvis du hellere vil sidde her som en pensionist…
Hvilken en er ægte?
De er identiske. Kun en ekspert kan se forskel.
Det må vi tjekke.
-Goddag. -Goddag.
Vi vil gerne veksle til franc.
De er helt nye.
Vi er på bryllupsrejse.
-Tak, Lucio. -Folket skal have som fortjent.
Hvad?
-Skal vi have en Urtubia-dreng? -Eller pige.
CUBAS AMBASSADE I PARIS
Ambassadør. Disse pengesedler har effekt som en atombombe.
Hvis vi laver millioner af dem og begraver verden i falske dollars,
kollapser de amerikanske banker. Deres valuta bliver værdiløs.
Tal med Castro.
Det er umuligt. Vores kommunikation bliver overvåget.
Men Che besøger Sovjetunionen om et par uger og kommer forbi Paris.
Tal med ham.
Lad mig vise ham min plan.
Goddag, mit navn er Lucio Urtubia.
Ambassadøren venter Dem.
Lucio, kom herind.
Du har fem minutter. Gør et godt indtryk.
Vis ham materialet, fortæl om din plan, tak ham for hans tid, og gå igen.
Forstået? Og selvom du får lyst, må du aldrig diskutere med ham.
Tag det roligt, ambassadør. Bare jeg ikke taber tråden.
Det er derinde.
-Her? -Ja. Bare gå ind.
Så De er dollarmanden.
Jeg repræsenterer en revolutionær gruppe som jeres.
Vi er sikre på, at vi kan stoppe kapitalismen.
-Og vi har en plan for det. -Med dollars?
Falske?
Sedlerne kan bruges som våben.
De er næsten perfekte. Kun en ekspert kan se, at de er falske.
Se her, commandante.
Hvis vi begraver verden i falske dollars, kollapser de amerikanske banker.
Deres penge bliver værdiløse. Vi kan ruinere dem.
Vi kan stoppe kapitalismen og forandre verden!
Sikkert.
Hvad er din profession?
Jeg er bygningsarbejder. Men jeg får nogle idéer.
Bygningsarbejder…
Det er en genial plan, spanier.
Men amerikanerne er for magtfulde.
For rig til at blive sænket af falske dollars.
-Men hvis vi nu… -Kammerat.
En loppe kan ikke dræbe en elefant.
Røvhul.
-Hvad er der galt? -De har fået et tip.
Pis!
Det er inspektør Costello.
-Han har set os. -Fandens!
Hvad gør vi nu?
Stands!
De tager vist fejl.
Costello til alle enheder. Urtubia flygtede. Bevogt alle udgange.
-Der! -Hvor?
Der! Jeg sagde det jo.
Urtubia er udenfor. Anhold ham straks.
Han er ved taxaerne med solbriller på! Kom så!
Jeg sagde det jo.
Urtubia, jeg fanger altid de skyldige.
Tag det roligt. Det er værst den første dag.
Du vænner dig hurtigt til det.
Ja, det er klamt, men du vænner dig hurtigt til det.
Nej!
Urtubia, stop! Med det samme!
-Er du okay? -Ja.
Rend mig i røven!
Du reddede mit liv, spanier.
Du skal på sygeafdelingen.
-Hvad gik det ud på? -Intet.
Jeg solgte falske checks til nogle fra Marseille. Den perfekte plan.
Det var min også, og se mig nu.
Ja, fængslet er fuld af perfekte planer, der gik galt.
Lucio, det er Thierry. Han er din advokat.
-Vi får dig ud herfra. -Og de andre?
De sagde, de ikke vidste noget, så dommeren lod dem gå mod kaution.
Ligesom med Anne.
De har ikke besluttet noget om dig endnu,
men du er ustraffet, så du bør også løslades mod kaution.
Det hele skal nok gå.
Og forresten skal hun hedde Juliette.
-Er det en pige? -Ja.
Jeg må ud herfra.
Bare rolig. Du er ude om en uge.
-Anne har fandeme allerede født. -Gør ikke noget dumt. Du kommer snart ud.
Det sagde advokaten for flere måneder siden.
Bevar roen.
Urtubia. Du er blevet løsladt.
Afsted med dig! Du skal møde din pige.
8 ÅR SENERE
Værsgo.
Hvad fanden er det? Hvor er mine penge?
Det er den der. Det kaldes rejsechecks.
Man kan veksle dem til penge i alle banker i verden.
Man afleverer den her og får penge?
Ja. Også i butikker. Det er fremtiden.
Jeg foretrækker sedler.
Du får ikke andet i denne uge. Tag den, eller lad være.
-Sådan noget lort. -Jep.
-Vi ses. -Vi ses.
-Er det en kat? -Ja.
Er du sikker? Det ligner mere en giraf.
Der kommer far.
-Hvordan har mine piger det? -Godt!
-Ved du hvad? -Hvad?
Jeg fik ni i matematik!
Du fortjener en præmie.
En éclair! Tak, far.
Så kører vi.
Det bliver 23,30 franc.
Jeg har kun ti. Må jeg betale resten om et par dage?
Bankerne tager livet af os.
Beklager. Du kan ikke købe for mere end det.
Du kan betale med den der.
-Den her? -Ja, du skal bare skrive under her.
Fint.
Hvad hedder de?
Rejsechecks. De kan indløses i samtlige banker i verden.
Selv i supermarkeder. Man afleverer det lort og får penge igen.
Sikke en opfindelse.
Glem røverier. Det her er fremtiden.
Jeg er i tvivl, Lucio. Svindle amerikanske banker…
-Det er farligt. -Selvfølgelig.
-Vi laver kun farlige ting. -Hør, Patrick.
Jeg vil ikke tilbage i fængsel. Det var rædselsfuldt.
Men vi er anarkister. Vi bliver aldrig borgerlige.
Banker, politikere, dommere. Arbejderklassen er ingenting for dem.
De tager røven på os.
Så vi har ret til at tage røven på dem. Især en bank!
Fandeme ja!
De checks er meget lettere at forfalske end pas og id-kort.
Ja, men sværere end dollars.
Straffen for falske checks er lavere, fordi man svindler et privat firma.
Hvorfor City Bank?
Hvis vi dukker en bank, skal det være verdens største.
Og de bliver nemme at indløse.
Kom nu, Patrick. Hjælp os med trykpladerne.
Kun det. Vi klarer resten.
Din søster må aldrig vide det.
Ikke mere snak. Lad os komme i gang.
De er perfekte.
Ja!
Hvad har du gang i? Du er aldrig hjemme om aftenen.
Vi skulle være forsigtige. Politiet overvåger os stadig.
Hvad med Juliette, hvis vi ender i fængsel?
Det er de sidste pas, jeg laver. Det er slut.
Og du bør også stoppe.
Goddag. Jeg vil gerne indløse disse checks.
Er det et problem?
Nej, jeg tjekker bare, om nummeret er identisk med stjålne eller mistede checks.
Hvad?
Hvert par får tyve checks og tager til forskellige byer.
I indløser dem i City Bank-filialer præcis klokken 12.
Jo flere filialer, jo mere skader vi på de svin.
Det her er meget vigtigt. Alle skal gøre det præcis klokken 12.
Det forhindrer dem i at tjekke serienummeret her.
Vi må være forsigtige.
Den ene går ind, og den anden holder udkig.
Det bliver enormt. En historisk ekspropriation og en anarkistisk milepæl.
Men det fungerer kun, hvis vi gør det sammen og samtidig.
Når checkene ankommer centralt, og de ser, de er falske,
har vi allerede uddelt pengene til de værdigt trængende.
Jeres makker venter på jer, når I kommer ud,
og er klar til at uddele pengene eller melde videre, hvis der er problemer.
Hvis alt går godt, gør vi det en gang om måneden.
I kender rumlen. Tre portioner.
Én til den anarkistiske sag, én til fangerne og deres familier
og én til egne udgifter.
Vores udgifter inkluderer vin til at fejre det, ikke?
Selvfølgelig, Asturiano. Masser!
BOLIVIA
Det er faktisk ret enkelt.
De køber rigtige rejsechecks for at kopiere nummereringen.
Så laver de 100 kopier af hver.
Eftersom de indløser dem på samme tidspunkt i forskellige filialer,
er det umuligt at opdage svindlen, før checkene når hertil nogle dage senere.
Det her er fra det sidste parti.
Som I kan se, er de af meget høj kvalitet.
-Det er omfattende svindel. -Hvad gør det franske politi?
De siger, de er på sporet og snart kan foretage arrestationer.
Men checkene kommer stadig. Vi mister millioner.
Ja.
Det kan blive katastrofalt.
Mr. Barrow. De tager til Paris og ordner det.
Jeg forstår Dem, Mr. Barrow, men vi kan ikke placere politifolk ved alle filialer.
Stol på os. Vores efterforskning vil snart bære frugt.
Jeg ved ikke, hvilke metoder I bruger, men de falske checks kommer stadig.
Vi skal samle nok beviser, før vi anholder.
Beviser?
Flere beviser end det her?
Hvis det var en fransk bank, var der så ikke foretaget anholdelser?
Siger De, vi ikke passer vores arbejde?
Nej. Selvfølgelig ikke.
-Vi er alle på samme side, ikke? -Det vil jeg mene.
Hvor fører efterforskningen jer hen?
-Det er Sophies fødselsdag i morgen. -Sophie?
-Og vil du med? -Ja tak.
-Hvornår er det? -Klokken seks.
-Kommissær. Længe siden. -Er du stadig på byggepladsen hver dag?
Jeg har arbejdet med byggeri i 20 år.
De her checks er rigtig godt lavet. Ser de bekendte ud?
Jeg har sagt, at jeg har trukket mig tilbage.
De er rasende hos City Bank. De vil have gerningsmændene bag tremmer.
Far, skal du i fængsel?
Nej, skat. Han stiller bare spørgsmål.
Kommissær. Bankerne er de største tyveknægte i verden.
Så det er fint, de bliver røvet.
Og når det er en amerikansk bank, er det endnu bedre.
Spil du bare smart.
Følg efter ham. Og denne gang undslipper han ikke.
Så det er det, du har gang i.
Tænk dog på Juliette.
Det er det, jeg gør.
Hvis vi ønsker en bedre verden for hende, må vi kæmpe.
-Der er andre måder at kæmpe på. -Er der?
Hvilke?
Jeg kan blive udsendt af Médicos del Mundo.
Til Bolivia, og vi kan tage med alle tre.
Jeg ville arbejde på et hospital, og du kunne bygge huse.
Så ville vi stadig kæmpe og forandre verden.
Ikke nu. Det her er stort.
Lucio. Politiet kan begå fejl efter fejl, uden det gør en forskel.
De begynder bare forfra, men hvis du træder ved siden af…
Så er du færdig.
…et enormt bedrageri mod verdens største bank,
First National City Bank.
Falske rejsechecks af høj kvalitet florerer i hele Frankrig.
Nogle filialer modtager dem ikke længere på grund af de store tab,
hvilket gør kunder utilfredse…
Siger du, at den murer er hjernen bag hele operationen?
Det ville være nemmere, hvis det var en typisk røverbande.
De er dumme og nemme at fange.
Men Urtubia er meget forsigtig
og mistroisk.
Det er svært at indsamle beviser mod ham.
Hvor lang tid går der mon,
før I fantastiske franskmænd fanger denne udspekulerede bagmand?
En cellekammerat er som en bror.
Et halvt år med hans snorken og stanken af hans prutter.
Ikke engang hans kone kender ham så godt.
Det er ekstremt. Man bør møde det med stoisk ro, ellers er man færdig.
-Hvad bør man være? -Stoisk.
-Hvem vil have en øl til? -Mig.
Hvis vi lægger vægt på uddannelse, vil folket tage imod det.
Men fundamentet skal lægges…
Lucio!
Du skal møde Pierre, lederen af Medicos del Mundo i Paris.
-Mig en glæde. -Samme her.
Han rejser til Bolivia i næste måned med resten af holdet.
Jeg håber, vi ses der.
-Jeg sagde, vi overvejede det. -Ja, men det er en svær beslutning.
Selvfølgelig, men jeg håber, I kommer.
Vi har brug for dygtige og engagerede folk som Anne.
Vi får se.
-Skal du ud igen i aften? -Ja.
Jeg har brug for et svar. Kommer du med os eller ej?
-Du har åbenbart besluttet dig. -Det er en stor mulighed.
Og Juliette skal ikke se sin far komme i fængsel.
Fatter du det ikke? Vi tager røven på verdens største bank.
Du fatter det ikke. Uanset hvad, får du dem ikke ned med nakken.
De får heller ikke os ned med nakken.
Gør, hvad du vil, men vi tager afsted uanset hvad.
Gør, hvad fanden du vil.
Jeg har vigtigere ting at tænke på.
Folk er nervøse, Lucio.
Nogle filialer indløser kun én check dagligt. Andre slet ingen.
-De måtte jo lukke ned for det. -Og hvad gør vi med alt det her?
Vi har 30.000 checks klar. Vil I smide tre millioner dollars væk?
-Hvad kan vi gøre? De kan ikke indløses. -Ja, risikoen er enorm.
Måske bør vi stoppe.
Hvad tænker du?
For fanden! Vi må sælge det hele på én gang.
Én køber. Et sidste salg.
Sidste gang, og så stopper vi.
Vi stopper på toppen.
Den store finale. Hvad siger I?
Hvem stemmer for?
Tænk på, hvordan det kan hjælpe sagen.
Folkene i eksil har brug for hjælp.
Fint.
Fortæl os så, hvor du finder en køber.
BRUGTE SAGER
Hvad så, Charlie?
Lucio, hvad laver du her?
Er du på besøg, eller vil du pantsætte?
Jeg har brug for hjælp.
Selvfølgelig. Du reddede mit liv. Hvad end du vil have.
Flyet afgår ved middagstid lørdag. Du har stadig tid.
-Har du materialet? -Vi har en prøve med.
Godt. Tony Greco venter dig. Denne vej.
Utroligt.
Det er næsten perfekt.
-Må jeg tilbyde noget at drikke? -Vi drikker ikke på jobbet.
Tal for dig selv. Jeg vil gerne have.
-Asturiano. -Jeg ved ikke, om Charlie sagde det.
Jeg har længe haft sympati for jeres sag.
Spanske anarkister.
Min far var faktisk med i de internationale brigader.
Vi havde bøger om Durruti, Ascaso,
Quico Sabaté.
Sabaté var vores ven.
Virkelig? Det er en skam, der ikke er flere som jer i USA.
Vi foretrækker penge frem for idealer.
Lad os tale om pengene.
Jeg er klar til at købe det hele, hvis prisen er rimelig.
-Hvad er rimeligt? -En tredjedel af deres pålydende værdi.
Fint. Giv os en million dollars. Så får du checks på det tredobbelte.
Giv mig et par dage.
Du har indtil lørdag før middag.
-Stoler du ikke på ham? -Stol aldrig på en fremmed.
Kør.
Kan jeg få byttepenge, tak?
-Hvad laver I her? -Vi skal i fængsel takket være dig.
Politiet holder øje med os overalt.
Det handler altid om dig og din revolution! Tænk på andre!
-Det her er sidste gang. -Nej!
Det er slut. Jeg er træt af problemerne.
Gør, hvad du vil, men hold os udenfor.
Vi går, Patrick.
Anne.
De følger efter os alle sammen. De ved helt sikkert noget.
-Kun amerikaneren kender tid og sted. -Måske arbejder han for dem.
Asturiano og jeg har fulgt efter ham. Han er den, han siger.
Vi bør aflyse det.
Vi må ikke forspilde chancen. Pengene vil hjælpe så mange mennesker.
Beklager, Lucio.
Jeg vil ikke i fængsel.
Nej.
Farvel.
Jeg går i seng.
Lad det nu ligge.
-Det er ikke det værd. -Jeg må gøre det. Ellers har de vundet.
De?
Bankerne, magtmenneskerne, systemet.
Bekæmper vi ikke fjenden, styrkes de.
Hjælp mig.
Kom nu. Vi kan godt.
Dig og mig. Som i de gode gamle dage.
Nej, det er slut. Det er for sent. Flyet letter klokken 12.
Det er tid nok. Hjælp mig med at ryste dem af. En sidste gang.
Så tager vi alle tre til Bolivia.
Jeg sagde nej. Og som altid lytter du ikke.
Her er din billet. Det er op til dig.
Juliette vågner snart, og jeg skal pakke færdig.
Fint.
Vi ses i lufthavnen.
Perfekt. Held og lykke.
Hvad vil De?
Hvad laver De?
Ro på, makker. Et øjeblik.
Nej. Er De tosset?
Røvhul!
Hvor var du? Hvad skete der?
Goddag. Hvad skulle det være?
En calvados, tak.
Jeg skal have en café au lait og to croissanter.
Med smør og marmelade.
De fidusnumre gør mig sulten.
Godmorgen. Tak.
Kom, skat.
Bare rolig. Der er tid nok. Du skal nok nå dit fly.
Der er han.
Vent her.
Bliv der! Ned på jorden!
Undskyld mig.
Det er slut, Urtubia. Du spillede og tabte.
Denne gang slipper du ikke.
Hvordan vidste de det?
Asturiano, Petite Jeanne og amerikaneren er i fængsel.
Den eneste, der mangler, er Patrick.
Umuligt.
Jeg har hørt, han havde fået spillegæld.
Jeg ville have hjulpet ham!
Men han har… Det er ufatteligt!
Dommeren løslader Asturiano og Petite Jeanne mod kaution.
Men din sag…
Den bliver sværere.
Barrow, City Banks sikkerhedschef, er ude efter dit hoved.
De vil have en straf på tyve år
og 50 millioner dollars i erstatning for de tab, du har forvoldt.
Nu er vi virkelig på røven.
Kære Lucio. Jeg har altid vidst, du var idealist.
Og en handlingens mand. Det var det, jeg forelskede mig i.
Jeg ved, at kampen altid vil være det vigtigste for dig.
Men tiderne har ændret sig.
Revolutionen er en utopi fra fortiden. Vi lever i en anden verden.
Kampen er anderledes nu.
Her i Bolivia lærer vi om en anden kultur og andre måder at hjælpe folk på.
Kort sagt, en anden verden.
Juliette og jeg har det godt. Vi kan blive lykkelige her.
Jeg håber, at du snart kommer ud og kan besøge os.
Juliette savner dig, og…
Jeg vil altid elske dig på en eller anden måde.
Juliette og Anne.
Urtubia. Du har en gæst.
Dommeren vil afslutte høringen indenfor tidsfristen.
Hvis det lykkes, bliver du i fængsel indtil retssagen, men hvis vi undgår det,
skal du løslades.
-Hvad kan vi gøre? -Jo…
Ifølge de indsamlede beviser og indsamlede erklæringer
er Lucio Urtubia leder af en ring,
som har forfalsket rejsechecks fra First National City Bank
og finansieret anarkistgrupper.
Vi beder retten om at afslutte høringen og fastsætte en retssag.
Retten er enig i indlægget omhandlende afslutningen af høringen
om Lucio Urtubia.
Har den tiltalte noget at tilføje?
Ja, høje dommer. Jeg begærer afvisning af sagen.
Høje dommer, vi har fundet adskillige fejl i sagsmaterialet.
Som De kan se i disse dokumenter,
er der fejl i transskriptionen af navne og enkeltheder.
Vi har også alvorlige mistanker om dele af bevismaterialet.
Eftersom varetægtsfængslingen udløber på mandag,
anmoder vi om, at vores klient løslades mod kaution,
mens fejlene i sagen bliver rettet.
Høje dommer, dette er en farce beregnet til at få den tiltalte løsladt.
Beklager, jeg taler ikke fransk.
Disse juridiske problemer kan ikke ignoreres.
Han flygter bare.
Stilhed!
Loven og formodningen om uskyld taler til vores fordel.
-Lucio, herhenne! -Et billede!
Din sag er kommet i fjernsynet. Du er en berømthed nu.
Lad os komme igennem!
Mr. Urtubia, er det sandt, at…
De kalder han en idealist, der bekæmper etablissementet.
Han er en kriminel. Han må ikke gå frit rundt.
Og de må ikke gøre ham til en helt.
Dommeren gav ham kaution. Jeg kan ikke gøre noget.
Jo, du kan. Man kan altid gøre noget.
Anhold ham. For hvad som helst.
Opfind det. Plant det. Brug din fantasi, og få ham tilbage i fængsel.
C'est la loi.
Sådan er loven.
Loven.
Så længe vi kan få fat i Lucio Urtubia,
kan vi kun vente på, at retssagen begynder,
og dommeren fastsætter en straf.
Hvis du vil undskylde mig, så skal jeg arbejde.
Du lyder ligesom de der journalister.
Det morer dig vel, at han røver en amerikansk bank.
BYGGEPLADSENS ROBIN HOOD
Dig! Dit røvhul!
Det var ikke Patrick!
Ham fra City Bank ville betale min gæld. Jeg sagde nej.
Da vi forlod dig den aften, tog vi et tog ud på landet.
-Godt. Hvem var det så? -Det ved jeg ikke.
Ikke mig. Jeg ville aldrig forråde dig.
Din mistro sårer mig.
Kom ind.
Hvad foregår der, Thierry?
Det var en fælde. Tony Greco var undercoverbetjent.
Jeg vidste, det ikke var en af os! Jeg burde have været mere opmærksom.
-Charlie Álvarez, din cellemakker, hjalp. -Charlie?
-Han hjalp dem med at ramme dig. -Men jeg reddede hans liv!
De truede ham med tyve års fængsel.
Han tog imod 10.000 franc og en billet til Buenos Aires.
Den skide narrøv!
Her.
Retssagen er sat.
Hvad er mulighederne?
-Det er umuligt at undgå en dom. -Ja, men hvor længe taler vi?
-Fire til fem år. -Fire til fem?
Hvis du er heldig. Ti til tolv, hvis du er skyldig i det hele.
Anne?
Den næste kugle kommer du ikke til at se.
Vi må tale sammen.
Vi skal overvåge dig. Ikke omvendt.
-Hvordan fandt du mig? -Jeg har mine kilder.
Det ved jeg. Hvad vil du have?
Trusler, natlige telefonopkald. Jeg tror, de vil slå mig ihjel.
Hvad angår det mig?
Hvor længe har vi kendt hinanden? Tyve år?
De bedste år af vores liv.
Og i den tid har vi altid opført os ordentligt, ikke?
Nok mest mig, men jo…
Jeg kan ikke fortælle dig, hvem der står bag det her.
Jeg ved det ikke.
I de sidste par år har du fået mange fjender.
Måske den spanske efterretningstjeneste eller Marseilles våbenhandlere…
Du tager pis på mig nu. Du ved godt, at det var amerikanerne.
Beklager, Urtubia. Men du ved, hvordan det er.
Uden beviser kan jeg intet gøre.
Fandens også!
Lucio.
Vi har opført os ordentligt i tyve år, men nu kommer de her folk…
De tror, de kan gøre, hvad de vil.
De må ikke slippe godt fra det.
Politiet og efterretningstjenesten er efter ham,
så han bliver anholdt inden for få timer uden mulighed for kaution.
Mr. Barrow.
Løs problemet, eller det får konsekvenser!
Javel.
Tror du, planen virker?
Det skal den.
Godmorgen. Hvordan har du sovet?
Det er længe siden, jeg sov fem timer i træk.
Jeg går snart. Så du undgår problemer.
Du kan blive, så længe du vil. Du hjalp min familie, da jeg sad inde.
Tak, men hvis alt går vel, sover jeg snart sødt.
Bare sig til. Jeg står bag dig.
-Tak. -Helt i orden.
Hvad så?
-Hvorfor ser du sådan på mig? -Far sagde, du var bankrøver.
Og at du har mødt Che. Passer det?
DIREKTØR
Det er ude af kontrol.
Der er checks i Holland, Belgien og Tyskland.
Der er lige kommet nogle fra Mexico. Vi er på røven!
-Hallo? -Anne?
Lucio?
Hvordan har I det?
Vi har det godt. Hvad med dig? Hvad er der galt? Er du sluppet fri?
Du ved, jeg ikke kan lide at adlyde ordrer.
Jeg savner jer begge to.
Hvad er din plan, Lucio?
Jeg ordner det. Jeg ordner det hele og kommer ud til jer.
Vi starter forfra.
Tingene har ændret sig. Det ved du godt.
Er det far? Lad mig tale med ham.
-Her er Juliette. -Far?
Hej, skat. Hvordan går det?
Alt er godt. Hvad laver du? Hvordan går det?
Jeg arbejder som sædvanlig.
En telefonboks på Place Lafayette.
Har din tante sagt det?
Hun siger også, at du er skør, og du bliver dræbt.
Lyt ikke til hende. Det er hende, der er skør.
Jeg må gå nu, skat.
Far! Lov mig, at du ikke bliver dræbt.
Det lover jeg.
Og at du vil besøge os.
Jeg kommer snart.
-Jeg elsker dig. -Jeg elsker også dig.
Sig til mor, jeg elsker hende.
Det kan du selv sige, når du kommer.
Du har ret. Det siger jeg til hende.
Farvel, far.
Farvel.
-Jeg er ubevæbnet. -Ned på jorden!
-Jeg er ubevæbnet! -Ned på jorden!
Nu er mareridtet endelig slut.
Så kan jeg komme hjem og få en rigtig burger.
Forstår du, Costello?
-Han meldte sig selv. -Han havde intet valg.
Han vil tale med dig.
Jeg hedder Lucio, Lucio Urtubia.
Det ved jeg. Jeg giver ikke hånd til forbrydere.
Kors i skuret! I er forbryderne.
I ødelægger verden med jeres dollars og jeres krige!
Er De færdig med Deres anarkistiske tale?
Jeg er her kun for at sikre en retfærdig rettergang.
Kan vi lave en aftale?
Beklager, men vi forhandler ikke.
Det ville vise svaghed og skabe en frygtelig præcedens.
Jeg har noget, der vil interessere Dem.
Mine chefer ønsker, at De får den hårdest mulige dom.
Det kan ikke forhandles.
Men de forfalskede checks vil dukke op i hele verden.
I har mig, men I har ikke mine trykplader.
De fortsætter trykningen.
I vil stadig modtage forfalskede checks.
Før eller siden finder vi pladerne og resten af banden.
Måske. Men i mellemtiden vil I fortsat tabe penge.
Mange penge.
Mr. Barrow, at straffe mig løser ikke Deres problem.
Så lad os lave en aftale.
Giv mig trykpladerne, så accepterer vi måske en mildere straf.
Jeg har et andet forslag.
Jeg giver Dem trykpladerne
og mit ord på, at I ikke modtager flere falske checks i New York.
Til gengæld
frafalder I anklagerne
og giver mig en beskeden kompensation for ulejligheden.
Hvad? Er De blevet vanvittig?
City Bank accepterer ikke afpresning.
Hvem tror De, De taler til?
Tænk over det. Rejsecheckene er jeres stolthed,
men mange franske banker indløser dem ikke på grund af de fortsatte falsknerier.
De bestemmer, om det breder sig verden rundt.
-Hvordan?
Hvis det fortsætter med falske checks, må City Bank droppe dem for at undgå tab.
En offentlig indrømmelse af jeres nederlag.
Tænk, hvordan det ville påvirke City Banks image.
Deres chefer vil konstatere, at De ikke kunne stoppe det,
at De er inkompetent, og så bliver De fyret.
Hvis De accepterer mit tilbud, er problemerne overstået.
Lyt til mig. Alle vinder.
Alle.
Kom ind.
Bare rolig. Alt er i orden.
Jeg har lært ikke at stole på nogen.
Især ikke banker. Hvis jeg ikke er nede om 20 minutter, ved de, den er gal.
De har den sære opfattelse, at vi er de kriminelle.
Det aftalte beløb.
Værsgo.
Bare rolig. De er ikke falske.
Og dette er de sidste falske checks, I modtager.
Hvordan kan jeg vide det?
Det har du mit ord på.
Dit ord?
De har intet andet valg.
Der er han.
Nå?
-Hvad skete der? -Hvad skete der?
Denne gang slog loppen elefanten.
Ironisk, ikke sandt?
En simpel murer besejrede verdens mest magtfulde bank.
Vi har lige reddet vores virksomhed for nogle håndører.
Har ingen fortalt dig det?
Huset vinder altid.
Hvordan har mine piger det?
Far! Du er her!
Selvfølgelig. Familien er vigtigst. Hvor er du voksen og smuk.
Du klarede det.
Du ved, hvor stædig jeg er.
Du vil savne det.
Nej, for kampen fortsætter.
BANK
-Du vil vel ikke… -Nej.
Jeg tror, den trænger til renovering.
Fliser på facaden, male væggene, svejse…
Og så videre.
Helt sikkert. Kom.
Ingen ved, hvor mange penge Lucio afkrævede City Bank.
Han sagde bare "mange".
Kort efter Urtubias aktion
begyndte store banker at finde alternativer til rejsechecks.
Kort efter overtog kreditkort og hæveautomater pladsen.
Lucio var murer og anarkist hele livet.
Han skrev to bøger: Revolution fra byggepladsen og Mi utopía vivida.
Lucio og Anne blev skilt, men de forblev gode venner hele livet.
Lucio døde den 18. juli, 2020.
Han var et forbillede for nye generationer af anarkister og frihedskæmpere.
Lucio Urtubia var en inspiration for alle, der ønsker en bedre verden
og tror på David mod Goliat.
Ingen fra Lucio Urtubias familie bidrog til filmen.
Tekster af: Jesper Samson